Man vergruis na hy tussen sleepwaens belandArgieffoto: ER24 Russel Meiring, ŉ woordvoerder van ER24, sê die voorval het by ŉ maatskappy se perseel in Westmead, Pinetown, plaasgevind. “Die omstandighede wat tot die ongeluk gelei het is nog nie bekend nie. Die man was reeds dood toe paramedici by die toneel opgedaag het. Sy liggaam is op die grond tussen twee groot sleepwaens aangetref,” het Meiring gesê. Die polisie ondersoek die voorval.